Bosna i Hercegovina

Federacija Bosne i Hercegovine

ŽUPANIJA POSAVSKA

*Ministarstvo prosvjete, znanosti,*

*kulture i sporta*

Broj: 06-34-312-5/20

Orašje, 24.4.2020. godine

Temeljem članka 66. stavak 2. Zakona o organizaciji organa uprave u Federaciji Bosne i Hercegovine ("Službene novine Federacije BiH", broj: 35/05), a u svezi članka 2. stavak 4. Pravilnika o upisu djece u osnovnu školu („Narodne novine Županije Posavske“, broj 4/98 i 2/07), ministrica prosvjete, znanosti, kulture i sporta Županije Posavske, d o n o s i

I N S T R U K C I J U

o evidentiranju djece za upis u prvi razred i program predškole u osnovnim školama

S obzirom na trenutne specifične uvjete izazvane pandemijom korana virusa (COVID-19) i nemogućnosti osnovnih škola da u potpunosti implementiraju odredbu Pravilnika o upisu djece u osnovnu školu kojom se propisuje da „Komisija utvrđuje psihofizičko stanje djece dorasle za upis u osnovnu školu u vremenu od 1. travnja do 30. lipnja svake godine“ donosi se ova instrukcija o postupanju osnovnih škola.

1. Sve osnovne škole u Županiji Posavskoj trebaju, za sada, provesti samo evidentiranje djece dorasle za upis u prvi razred i program predškole bez dolaska roditelja ili staratelja djece u školu i dostavljanje bilo kakve dokumentacije.
2. Svu potrebnu dokumentaciju za upis djece u prvi razred i program predškole roditelji ili staratelji dužni su dostaviti školi u terminu koji će biti naknadno određen za liječničke preglede i obavljanje testiranja djece za upis.
3. Podatke o dorasloj djeci za upis roditelji ili staratelji djece proslijedit će telefonom ili putem e-mail adrese škole u periodu od 27. travnja do 8. svibnja 2020. godine.
4. Svaka škola samostalno će odrediti termin (datume i satnicu) za evidentiranje i o tome obavijestiti roditelje iz svojeg upisnog područja na web-stranici škole.
5. Općinski organ nadležan za poslove školstva i općinski organ nadležan za poslove zdravstva dužni su sukladno članku 2. stavak 3. navedenog Pravilnika imenovati Komisiju za utvrđivanje psihofizičkog stanja djece za sve škole na svom području.
6. Komisija za utvrđivanje psihofizičkog stanja djece obavit će liječnički pregled i testiranje djece u dogovoru sa školom kada se za to stvore epidemiološki uvjeti a najkasnije do 31. kolovoza 2020. godine a o terminima i rasporedu navedenih pregleda škole su dužne blagovremeno izvijestiti roditelje ili staratelje djece.
7. Nakon provedenog evidentiranja za upis u prvi razred i program predškole škole su dužne najkasnije do 12.5.2020. godine dostaviti Ministarstvu spiskove evidentirane djece na obrascu I. koji je sastavni dio Pravilnika iz preambule ove Instrukcije bez popunjavanja kolone šest (prijedlog komisije).

MINISTRICA

Ana Andrić, mag. iur